একনজরে অ্যাপ্লিকেশনটির ফিচারসমূহ : ১. ‘মা’ অ্যাপসের মাধ্যমে গর্ভবতী মা ও তার পরিবার জানতে পারবেন গর্ভধারণ থেকে শিশু-জন্মের মাঝে ৪০ সপ্তাহের প্রতি সপ্তাহে শিশুর পরিবর্তনের সঙ্গে সঙ্গে মায়ের শারীরিক এবং মানসিক পরিবর্তন সম্পর্কে। ২. গর্ভকালীন জটিলতা, গর্ভকালীন অসুখের সাধারণ লক্ষণগুলোর পাশাপাশি সমস্যা থেকে মুক্তি পেতে নির্দেশনা ও গর্ভকালীন পরিচর্যা সম্পর্কে জানা যাবে অ্যাপটিতে। ৩. গর্ভাবস্থায় পরিবারের ভূমিকা কেমন হওয়া উচিত ও মায়ের যত্ন সম্পর্কে বিস্তারিত তুলে ধরা হয়েছে অ্যাপটিতে। ৪. গর্ভাবস্থা সম্পর্কে সাধারণ জিজ্ঞাসা নানা উত্তর মিলবে এ অ্যাপে। ৫. এই অ্যাপসের বিশেষত্ব হল গর্ভবতী মা কোন ত্রৈমাসিকে আছেন তা স্কেলের মাধ্যমে জানতে পারবেন। গ্রাফচিত্রের মাধ্যমে মায়ের সর্বোচ্চ ও সর্বনিু ওজনসীমা সম্পর্কে জানা এবং তার মাধ্যমে মা অতিরিক্ত ওজন বা ওজনহীনতায় ভুগছেন কিনা সে সম্পর্কে সচেতন হতে পারবেন। ৬. যদি ইন্টারনেট চালু থাকে তাহলে অ্যাপটির প্রায় প্রতিটি বিভাগে প্রবেশ করলে বিজ্ঞাপন প্রদর্শিত হয়। ৭. অ্যাপটিতে হবু মা তার প্রতিদিনের শারীরিক পরিবর্তন ও অস্বস্তিকর লক্ষণসমূহ নোট আকারে সংরক্ষণ করতে পারবেন।